Návrh

Komuniké

Vláda Slovenskej republiky na svojom zasadnutí dňa  ........................................ 2002 prerokovala a vzala na vedomie Informatívnu správu o účasti organizácií a pracovísk výskumu a vývoja na realizácii 5. RP ES. 

	Konštatovala, že výsledky slovenskej účasti v 5. RP ES sú vysoko pozitívne, keďže Slovenská republika získala v rámci riešenia projektov viac finančných prostriedkov ako vložila do rozpočtu ES. Naša celková úspešnosť bola vyššia ako priemerná úspešnosť nielen v asociovaných krajinách ale aj v niektorých členských štátoch. Dokazuje to záujem vedecko-technickej komunity o spoluprácu s pracoviskami ES a aj schopnosť obstáť v súťaži a spolupracovať s najlepšími zahraničnými odborníkmi. 

	Úspech v rámcových programoch ES však nezávisí len od odbornej úrovne jednotlivých pracovísk ale aj od ich primeraného technického zabezpečenia. Na rozdiel od iných krajín (napr. Česká republika, Maďarsko, Slovinsko, Poľsko, Estónsko) Slovenská republika zaostáva tak v priamej ako aj v nepriamej podpore výskumu. To je v rozpore s cieľmi ES, deklarovanými na summitoch v Lisabone a Barcelone, kde sa práve rozvoj vedy a techniky považuje za najsilnejší nástroj podpory zamestnanosti, konkurencieschopnosti, ekonomického a sociálneho rozvoja.